ועדת העבודה, הרווחה והבריאות, כנסת 17, פרוטוקול מספר 19, 2006-06-06 10:00

משה שרוני: שלום, אני פותח את ישיבת הוועדה.

נועה וגנר: כל עניינן של התקנות האלה הוא הארכת תוקף של תקנות קיימות.

נועה וגנר: סעיף 59 לחוק שירות התעסוקה מאפשר לקבוע תקנות בעד בחינת מקצוע.

נועה וגנר: זאת בחינה שאדם עובר אותה בשביל לקבל תעודת מקצוע.

משה שרוני: האם יש עוד בתי ספר מקצועיים במדינת ישראל

נועה וגנר: יש בתי ספר מקצועיים לנוער.

נועה וגנר: תעודת מקצוע חלה גם על אנשים מבוגרים.

נועה וגנר: אם אני רוצה להיות מורה לנהיגה, אני צריכה לעבור מבחן כזה.

משה שרוני: גם ספר צריך תעודה כזאת?

נאדיה חילו: לא.

נאדיה חילו: יש בעיה עם העניין הזה.

נאדיה חילו: רינת כהן: יש אבחנה בין סוגים שונים של תעודות.

נאדיה חילו: יש תעודות מקצוע, אישורים למקצוע, תעודות גמר.

נאדיה חילו: משרד התמ"ת בוחן במגוון רחב של מקצועות.

נאדיה חילו: במקצועות מסווגים על פי חוק נדרש לקבל תעודת מקצוע.

נאדיה חילו: יש גם כל מיני תעודות אחרות שנקבעו.

נאדיה חילו: יש הרבה מאוד מבחנים היום.

נאדיה חילו: היום יש לנו כ-40,000 נבחנים בשנה.

דוד אזולאי: האם האגרה נקבעת על פי המקצוע בו נבחנים?

רינת כהן: האגרה היא קבועה על סך 114 שקלים.

דוד אזולאי: הסכום הזה הוא שנתי או חד פעמי?

רינת כהן: מרבית הנבחנים נבחנים בבחינה אחת לפחות.

רינת כהן: יש מקצועיות בהם יש יותר מבחינה אחת, בחינה עיונית ובחינה מעשית.

רינת כהן: להרבה מאוד מקצועות יש להם יותר מבחינה עיונית אחת, כמו חשמל.

רינת כהן: יש חשמלאי מוסמך ויש חשמלאי מעשי.

רינת כהן: אנחנו החלטנו לבוא לקראת הציבור ולא לגבות אגרה על כל בחינה עיונית.

רינת כהן: כאשר תלמיד נדרש לשתי בחינות עיוניות, אנחנו גובים רק עבור בחינה עיונית אחת, ורק על בחינה מעשית אחת.

דוד אזולאי: מה קורה אם אותו נבחן נכשל.

רינת כהן: אם אותו נבחן נכשל, הוא צריך לעבור מחדש את הבחינה.

דוד אזולאי: אבל למה הוא צריך לשלם שוב את האגרה?

רינת כהן: במבחן מעשי מובא בוחן מקצועי שמוסמך לבחון.

רינת כהן: הבחינות האלה עולות הרבה מאוד כסף ליחידת הבחינות ולמדינה.

רינת כהן: אתם צריכים להבין, שגם אם האדם נכשל זה עדיין עולה למדינה ולנו כסף.

נועה וגנר: אפשר לתת דוגמאות לאגרות אחרות שהן יותר גבוהות.

נועה וגנר: במשרד הבריאות האגרה למבחן לשינניות הוא 530 שקלים.

נאדיה חילו: זה עדיין לא אומר שאתם בסדר.

משה שרוני: חה"כ אזולאי, תבוא בדברים עם שר התמ"ת, אולי הוא ישנה את זה.

דוד אזולאי: כאשר אנחנו באים לאשר תקנה, זאת הזדמנות שלנו ללמוד על העניין.

נאדיה חילו: כדאי לכם לחשוב להגביל את הזמן בו לא יצטרכו לשלם על בחינה נוספת.

נאדיה חילו: אני יודעת שיש מקומות, בהם אם מישהו עובר בחינה ומשלם אגרה נותנים לו ניסיון נוסף בפרק זמן מסוים.

נאדיה חילו: אם

רינת כהן: האם את יכולה לתת דוגמא ממקום שנוהג כך?

נאדיה חילו: אני לא מכירה את זה ממערכות הכשרה, אלא מבתי ספר.

רינת כהן: בבתי ספר ובאוניברסיטאות זה נכון, כי התלמיד משלם שכר לימוד.

נאדיה חילו: אני לא בעימות אתכם.

נאדיה חילו: תפקידנו לחשוב על טובת הציבור.

נאדיה חילו: גם אם אין דוגמא כזאת, זה לא אומר שלא צריך לחשוב איך להקל בכל זאת.

נאדיה חילו: אנחנו לא רואים רק את טובת המערכת וההכנסות שלה.

נאדיה חילו: התפקיד שלנו גם לראות את טובת הציבור.

נאדיה חילו: הייתי מציעה, לנסות ולראות, דרך תקנות, דרך השר או המנכ"ל, האם לא כדאי לאפשר הזדמנות נוספת בפרק זמן מסוים ללא תשלום אגרה.

גיל שבתאי: זה לא בהיקף הדיון הזה.

נאדיה חילו: אבל זה מתבקש מהתוכן.

דוד אזולאי: היום אנחנו נדרשים לאשר את התקנות האלה ושהאגרה תשולם.

דוד אזולאי: אנחנו נדרשים אחת ל-10 שנים לבוא לכאן ולאשר את התקנות.

דוד אזולאי: אני חושב ש-10 שנים זה הרבה זמן.

משה שרוני: אנחנו נאשר את זה ל-5 שנים בלבד, עד שנת 2011.

דוד אזולאי: עד עכשיו במשך כל שנתיים היינו מגיעים לפה.

דוד אזולאי: אני לא יודע מה הסיבה שהחליטו להעלות זאת ל-10 שנים.

דוד אזולאי: אני מוכן לקבל את הצעת היו"ר.

דוד אזולאי: זאת החלטה סבירה.

דוד אזולאי: אני מצטרף לחה"כ נאדיה ח'ילנו, בכך שצריך למצוא מנגנון לפיו לא ישלמו פעם נוספת אגרה.

דוד אזולאי: מותר לנו גם להגיד שאנחנו לא מאשרים את התקנות, עד שיובא רעיון לכך שאדם שמשלם אגרה יוכל להיבחן שוב בתקופה של 3 חודשים מבלי לשלם אגרה.

דוד אזולאי: הרי מי הולך להכשרה מקצועית?

דוד אזולאי: אנשים שקשה להם.

נאדיה חילו: מוכי יום.

רינת כהן: לא בהכרח.

נאדיה חילו: גם אם מדובר על אנשים שהם לא קשי יום, זאת דרישה מאוד הגיונית שאותה אגרה תוכל לשמש אותו למבחן נוסף בתקופה של 3 או 6 חודשים.

נאדיה חילו: אני רוצה לדעת דבר נוסף.

נאדיה חילו: האם מנגנון העדכון שנקבע כאן הזה צמוד למדד בלבד?

נאדיה חילו: האם סכום האגרה צמוד למדד, או שאתם באותה הזדמנות גם מעלים את האגרה?

נועה וגנר: מנגנון העדכון קבוע בתקנות, והוא מדבר על עדכון לפי המדד בלבד.

נועה וגנר: גם ירידת המדד תשפיע על גובה האגרה.

נועה וגנר: באפריל זה מתעדכן.

נועה וגנר: זה סוג המנגנון היחיד.

נועה וגנר: לא נגבית אגרה אחרת.

נועה וגנר: הסכום היחידי שנגבה הוא 114 שקלים.

נועה וגנר: על עניין פטור מתשלום אגרה לתקופה של 3 חודשים, אנחנו מוכנים לחשוב ולבדוק את ההצעה הזאת.

נועה וגנר: הנהלת המשרד תצטרך להחליט על כך.

נועה וגנר: עכשיו אנחנו מבקשים לאשר ולהאריך את התקנות האלה בכל מקרה, כיוון שאנחנו לא רואים מצב בו הנבחנים היום לא ישלמו את האגרה.

דוד אזולאי: האם יש מצב כזה כרגע?

נועה וגנר: תוקף התקנות פג.

נועה וגנר: אם לא תאשרו את התקנות היום, זה יקרה.

נועה וגנר: אני רוצה לומר מדוע עד היום התקנות היו מובאות פעם בשנתיים.

נועה וגנר: כאשר הוספה הוראת החוק הזאת לסעיף 59ב בשנת תשל"א, דיברו על גביית אגרות.

נועה וגנר: בינתיים עברו 35 שנים, כאשר מדי שנתיים אנחנו מאריכים את התקנות.

נועה וגנר: שנתיים זאת היתה פרשנות מצמצמת שנתן משרד המשפטית להוראה הזאת.

נועה וגנר: החוק מדבר על תקופה שלא תפחת משנתיים.

נועה וגנר: היום אמר לנו המשרד, כי אנחנו מעסיקים את המערכת כל שנתיים כאשר חלו שינויים מאוד מזעריים בתקנות, ולכן אין צורך להביא זאת כל שנתיים ולהטריד את המערכת כולה, הוועדה הבין-משרדית לאגרות, שר האוצר והוועדה הנכבדת הזאת.

משה שרוני: אתם לא תבואו יום אחד לפני שפג התוקף.

משה שרוני: אם לא תבוא 60 יום לפני פג התוקף, אנחנו לא נאשר זאת ונעשה קשיים.

משה שרוני: עכשיו אני מבקש מהוועדה לאשר זאת ל-5 שנים עד 2011.

משה שרוני: בינתיים המשרד יבדוק איך אפשר להקל על הנבחנים, כדי שלא יצטרכו לשלם שוב ושוב את האגרה.

דוד אזולאי: האם זה כסף שהולך למשרד האוצר או נשאר במשרד התמ"ת?

רינת כהן: זה כסף שנכנס ישירות לאגף של הכשרה במשרד התמ"ת.

דוד אזולאי: אני מכיר את זה ממשרד הפנים.

דוד אזולאי: שם גובים אגרה לרישוי נשק, והכסף הולך למשרד האוצר.

מרינה סולודקין: אני תומכת ברעיון שאפשר יהיה לעבור את הבחינות שוב מבלי לשלם אגרה.

מרינה סולודקין: אתם יודעים את מי אני מייצגת.

מרינה סולודקין: חשוב מאוד שתהיה אפשרות לעולים חדשים לעבור את הבחינה שוב מבלי לשלם אגרה.

נאדיה חילו: הגיעה אלי השבוע פנייה בנוגע לספרים.

נאדיה חילו: התחום הזה פרוץ ולא פעם יש נזקים לנשים, כאשר מישהו לא מוסמך עושה להם.

נאדיה חילו: לאחרונה היו מקרים של נזקים מאוד רציניים על ידי אנשים לא מוסמכים.

נועה וגנר: זה באמת נשמע דבר חשוב שיש להסדיר אותו, אבל אנחנו לא מדברים פה על עניין של מתן רשיון.

נועה וגנר: אנחנו לא יכולים לומר, כי רק למי שיש תעודת גמר לקורס שנעשה בפיקוח המשרד יורשה לעסוק בספרות.

רינת כהן: יש מקצועות שנדרש רשיון לעסוק בהם.

רינת כהן: במקרה של ספרות זה לא כך.

נועה וגנר: צריך הוראת חוק שתסביר מדוע אנחנו מגבילים את חופש העיסוק ודורשים רשיון.

משה שרוני: תגישי הצעת חוק.

נועה וגנר: אני רוצה להודות לוועדה שהיתה נכונה לערוך את הדיון הדחוף הזה.

נועה וגנר: אני רוצה להודות לכל מי שסייע בעניין הזה.

נועה וגנר: אני רציתי להבהיר, כי אנחנו מדברים על מצב של חלופת הנהלת המשרד ולכן נוצר מצב של לחץ זמן.

נועה וגנר: אנחנו מתנצלים.

משה שרוני: אנחנו מקבלים את ההתנצלות.

משה שרוני: מי בעד התקנות?

משה שרוני: ה צ ב ע ה בעד – כולם נגד – אין נמנעים – אין התקנות אושרו פה אחד.

משה שרוני: תודה רבה, הישיבה נעולה.